सात निश्चय के ‘आर्थिक हल, युवाओं को बल’ कार्यक्रम के तहत स्टूडेंट क्रेडिट कार्ड योजना का मुख्यमंत्री नीतीश कुमार ने 2 अक्टूबर, 2016 को शुभारंभ किया था। पांच साल में बारहवीं पास 35 लाख छात्र-छात्राओं को उच्च शिक्षा के लिए चार लाख रुपये तक का ऋण मुहैया करने का लक्ष्य था। पहले साल पांच लाख, दूसरे साल 6 लाख, तीसरे साल 7 लाख, चौथे साल 8 लाख और पांचवें साल 9 लाख छात्र-छात्राओं को ऋण देना था। परन्तु बैंकों द्वारा अबतक मात्र 35 हजार छात्र-छात्राओं को ही ऋण उपलब्ध कराया गया है। इनके अलावा 17 हजार और आवेदन आए हैं जिनमें से 14 हजार को स्वीकृति प्रदान की गई है।